Danske Fysioterapeuter i region Syddanmark
Fysisk Regionsbestyrelsesmøde onsdag d. 2. september 2026 kl. 13:00 – 17:00
Mødet afholdes ved House of Innovation, Jernbanegade 27, 6000 Kolding. 
Husk registrering ved parkering. 
Der vil ikke blive serveret frokost til dette møde. Der vil være kaffe, the og vand samt eftermiddagskage og sandwich to go. 
Hele bestyrelsen på nær Lis Jensen, deltager i mødet i Regionshuset kl. 18:00. Derfor er vores møde afkortet.

Deltagere i dagens RB-møde er: Helene Benfeldt, Rikke Werner Kruse, Tine Hasselbrinck Madsen, Lis Jensen, Gitte Frydenlund, Johan BB Nielsen, Lau Rosborg, Janni Rahbæk, Hannah Skøtt, Line Willads
NK Lene Lebech deltager på udvalgte punkter.

Dagsorden

1. Valg af referent
Hannah Skøtt er referent. Tak for det.

2. Opfølgning på referat fra d. 12. maj 2026
Forretningsorden og tillæg er tilrettet og ligger på hjemmesiden.
Lau havde en rettelse til punkt 5.5 som er justeret i referatet.
Formandens noter blev aldrig sendt særskilt med referatet. Beklager





3. Godkendelse af dagsorden
Bemærk at der er tidsangivelser på hovedpunkterne for at sikre at vi når igennem dagsorden. I dag vil vi springe i dagsorden da det skal tilpasses Lene Lebechs deltagelse. Lene ønsker at deltage i punkt 4.1, 5 og har selv et oplæg til punkt 6. 

Dagsorden godkendt uden indvendinger
Eventuelt? 
Rikke (mødet i regionshuset)

4. Sager til beslutning kl. 13:15-14:45
Vi har i 2026 arbejdet med en strategi hvor vi søger relation og indflydelse hos personer udpeget til sundhedsråd. 
Vi havde senest et oplæg fra formand i sundhedsråd (SR) Sydvestjylland, Mette With Hagensen. 
Vi har inviteret udvalgte SR medlemmer på kaffemøder og er påbegyndt disse møder.
Det er tid til at samle vores viden og erfaring fra disse møder. 
Indstilling: 
· at der gives en tilbagemelding til bestyrelsen på de møder der er afholdt:
Vi har afholdt 6 møder indtil videre, alle 4 sundhedsråd har været repræsenteret. Emnerne har været forskellige. Generelt vidste de ikke så meget om fysioterapi. Emnerne har bl.a. været forebyggelse, direkte adgang til fysioterapi, ydernummer, hvordan kan fysioterapeuter bruges til fysioterapi, psykiatri, palliation.
Der er yderligere planlagt et par møder med medlemmer af sundhedsrådene.

· og vi tager stilling til det forsatte politiske arbejde, beslutter og planlægger en strategi: 
Hvad gør vi nu og indtil foråret? Ida Auken er meget optaget af forebyggelse, det skal vi drage fordel af. Vi aftaler at sende opfølgende mail til de politikere fra Sundhedsrådene, som vi ikke har afholdt møder med. Mailen skal sendes ud i starten af det nye år. Vi skal sende vores hovedpunkter ud, nævne vores faglige selskaber samt kontaktoplysninger til de fysioterapeuter (enten fra faglige selskaber eller fra regionsbestyrelsen), politikerne kan kontakte med forskellige konkrete spørgsmål til fysioterapi, når nærsundhedsplanerne skal laves (forår 2027)
Obs på at vi er aktive på sociale medier fx med et like eller en kommentar (især på LinkedIn), når politikerne lægger noget op.

Vi har i planlægningsgruppen for fagdagen besluttet at invitere formænd og næstformænd i Sundhedsrådene i Region Syddanmark til fagdagen. Ingen har tilmeldt sig endnu.
Sara Darling her tilmeldt sig (4/9)

4.1 Medlemsarrangement
Vi har fået en henvendelse (se vedhæftet bilag) om tilskud til et medlemsarrangement jf. vores koncept om op til 10.000 kr. tilskud fra regionsbestyrelsen. Du kan læse den korrigeret beskrivelse her Søg støtte til et arrangement
Indstilling:
· Ønsker vi at støtte arrangementet som det er beskrevet i henvendelsen:
Vi ønsker at støtte arrangementet. Oplægsholder honoreres med AC takst. 
Rikke kontakter Rasmus.

· Skal vi opstille nogle kriterier i ft oplæg- og oplægsholder:
Vi aftaler at tage det på som punkt til næste møde, hvor vi aftaler kriterier for 2027. Hvad kan vi sige nej til?

Pause 14:45-15:00



5. Sager til drøftelse kl. 15:00-16:00
· Evaluering af dimittend brunch i Esbjerg og Odense v. Tine og Rikke. Herunder også en drøftelse af Cecilia og team rekruttering og fastholdelses strategi. (Se referat fra 12.maj). Det har en økonomisk konsekvens for RB.:
Mange deltagere i Odense ca 55 deltagere og i Esbjerg 17 deltagere. Der bliver taget professionelt billede af deltagerne, en dyr post (ca. 10000 kr.) Helene undersøger prisen på en fotograf, hun kender.
Det er et hyggeligt arrangement. Vigtigt med en repræsentant fra Danske Fysioterapeuter. Obs at der bliver fulgt op på data, forbliver de nyuddannede medlemmer (Rikke forhører sig hos Cecilia om tallene).

· Status på Fagdagen v. Lau, Rikke, Helene, Hannah og Johan. Vi skal også drøfte hvordan vi reklamerer frem til 17. september hvor tilmeldingsfristen udløber. OBS her kan forekomme beslutninger:
Der 97 tilmeldte. Vi skal gerne op på flere deltagere.
Vi har 10 stande: Syddanmark, PKA, PFA, Chiroform/Docsave, Intersport, ToraMed, Clinical Innovation, Faglige selskaber (DSF), Sundhed & kvalitet, Netværkskonsulent Lene Lebech.
Vi har derudover VIP inviteret diverse relevante politikere og videns personer.
Vi skal have reklameret noget mere.

· Evaluering af Folkemødet26. Forbered dig på at tilkendegive din samlede oplevelse og hvad du vil bruge den til i RB arbejdet. Samt en drøftelse af om vi skal afsted igen og evt. hvilket år?
Generelt en rigtig god oplevelse. Vi bor fint. Godt med fælles middag.
Der er kritik af at formanden ikke var der. 
Strategierne fra Danske Fysioterapeuter var for vage. Vi var ikke ret mange fysioterapeuter derovre. Vi manglede opgaver centralt fra som ville have givet vores deltagelse en meget større dimission. Vi skulle have deltaget i paneldebatter som var centralt koordineret.
Hvis vi skal afsted igen, så skal det først være om 3 år. Kunne være meget interessant, vi havde et oplæg eller et telt fra Danske Fysioterapeuter.

· Kommentar til XREP 17. juni:
Godt gennemarbejdet materiale. Det var en god oplevelse at være med, også for dem, der var med for første gang. 
Hvad betyder det når man stemmer Blank – det skulle have været forklaret.

6. Sager til orientering, herunder formand / næstformand, HB, råd, nævn og udvalg kl. 16:00-16:45
Se også formandens kalender bag log-in Regionsformandens kalender 
· Lene Lebech informerer om TR projektet i region Syd, samt en status på regionalt netværk og national aktivitet i D.fys.:
Der er gang i et TR-projekt i ft rekruttering og genrekruttering. Pilotprojekt i Region Syddanmark og Region Hovedstaden. Starter op her i efteråret og fortsætter med uddannelse af TR i foråret.
Der er både netværk, der har kørt længe samt netværk, der er lige ved at blive startet op. 
Overgangsalder, det gode arbejdsliv er udsolgt d. 3/11. Vi opretter venteliste og holder øje med ventelisten. Der er mulighed for at leje et lokale til + 65 deltagere for 4500kr. 
Fysio-forum netværket er nedlagt, det mangler opbakning.
Se i øvrigt slides fra Lene Lebech.
· Rikke gennemgår perioderegnskabet. Regnskabet vedhæftes referatet. Vi har på nuværende tidspunkt brugt 44,5% af det samlede budget.

· Jette Bruhn er 1. suppleant og inviteres ind i regionsbestyrelsen, i stedet for Gitte Frydenlund, der træder ud af regionsbestyrelse, da hun har fået nyt job pr. 1/10 2026. Hun melder sig ud af foreningen da der i hendes tilfælde ikke er mulighed for dobbelt medlemskab. 

· Næstformand, Tine Hasselbrinck Madsen: den sidste kapacitet, har vi ikke fået ud i region Syddanmark. Kommunerne er blevet spurgt 2-3 gange og der er besluttet at de ikke kontaktes igen. 

· Der er indgået overenskomstaftale mellem Danske Fysioterapeuter og Fysioterapeuternes Arbejdsgiverforening i starten af juli.

· Til mødet i december skal vi have et punkt på dagsordenen til orientering om den nye overenskomst på praksisområdet.

· Lis Jensen: TR-rådet har været på seminar. Der kommer snart en TR-undersøgelse som går på vilkår, kompetencer, trivsel. Der er valgt at undersøgelsen ikke er anonym denne gang.

· Lau Rosborg: 21/9 skulle samarbejdsaftalen med Dansk Selskab for Fysioterapi gerne endelig forhandles på plads. Der er nedsat et udvalg der skal lave vedtægter. 

7. Nyt til hjemmesiden
Er der noget som skal beskrives og på vores D.fys Syddanmark hjemmeside?
Fagdagen skal være det eneste der skal fylde på vores hjemmeside samt SOME.

8. SOME

9. Eventuelt

· Rikke: OBS: Der vil være deltagelse af andre fysioterapeutforeninger til det kommende møde i regionshuset. Ordet er frit på mødet, men ingen modsvar på andre fysioterapeuters indlæg så længe vi ikke bliver taget til indtægt for noget af det de fremfører. 

Næste møde er fysisk d. 17. december kl. 13:00-17:30 med efterfølgende julemiddag. Her vil suppleanter og NK være inviteret.









